جیھانی ڕۆژئاوا (زنجیرەی تەلەڤیزیۆنی)
جیھانیی ڕۆژاوا یان وێست وۆرڵد () زنجیرەیەکی تەلەڤیزیۆنیی خەیاڵی زانستیی ڕۆژئاواییی ھەستبزوێنە. لەلایەن جۆناتان نۆڵن و لیزا جۆیەوە دروست کراوە. بیرۆکەی زنجیرەکە لە فیلمێکەوە وەرگیراوە بە ھەمان ناو، کە لە ساڵی ١٩٧٣ ڕۆماننووسی ئەمریکی مایکڵ کرایتن نووسیویەتی. داستانی جیھانی ڕۆژاوا باس لە جێگەیەکی تایبەت دەکات لە ڕۆژئاوای ئەمریکا کە ژمارەیەکی زۆر ڕۆبۆتی تێدا دروست کراوە و بە ڕووکەش لە مرۆڤی ڕاستی دەچێت و کۆمەڵێک کەسی دیکەش کە پێیان دەوترێت میوانەکان سەردانی ناوچەکە دەکەن و دەتوانن بە دانی پارەیەکی زۆر بڕۆنە ناو پارکی جیھانی ڕۆژاوا تا ھەر کارێکیان بوێت بیکەن و ھەر چۆن ویستیان لەگەڵ ڕۆبۆتەکاندا ڕەفتار بکەن، بەبێ ئەوەی ھیچ ترسێک ھەبێت لە ئازارگەیشتن بە میوانەکان.

وەرزی یەکەمی زنجیرەکە لە ١٠ ئەڵقە پێکھاتووە و لە مانگی تشرینی دووەمی ٢٠١٦ لە کەناڵی ئێچ بی ئۆ بڵاو کرایەوە، و ڕایگەیاند کە زنجیرەکە وەرزی دووەمیشی دەبێت و لە ١٠ ئەڵقە پێکدێت.

کاست و کەسایەتییەکان 
ئیڤان ڕەیچل ود ڕۆڵی دۆلۆرێس ئەبێرناسی: کۆنترین ڕۆبۆتی پارکەکەیە و ھێشتاش کار دەکات، دۆلۆرێس بۆی دەردەکەوێت کە تەواوی ژیانی درۆ بووە

تاندی نیوتن ڕۆڵی مەیڤ میلەی: یەکێکە لە ڕۆبۆتەکانی پارکەکە و ھاوشێوەی دۆلۆرێس بۆی دەردەکەوێت کە تەواوی ژیانی درۆ بووە

جێفری ڕایت ڕۆڵی بێرنارد لۆو: بەڕێوبەری پڕۆگرامسازی جیھانی ڕۆژئاوایە و دروستکەری ڕۆبۆتەکانە

جەیمس مادرسن ڕۆڵی تێدی فلۆد: ڕۆبۆتێکە تازە چەکدارە و بە دوای دۆلۆرێسدا دەگەڕێت تە پەیوەندیەکەیان زیندوبکاتەوە

ئینگرد بۆڵسۆ بێرداڵ ڕۆڵی ئارمیستیک: ڕۆبۆتێکە و ئەندامی دەستەی چەتەیی ھێکتۆرە

لەک ھامسوۆرس ڕۆڵی ئاشلی ستەبس: بەڕێوبەری سیکویریتی جیھانی ڕۆژئاوایە

ئەنتۆنی ھۆپکینس ڕۆڵی دکتۆر فۆرد: بنیاتنەر و دروستکەری جیھانی ڕۆژاوا

سەرچاوەکان 

وتارە ھەتیوەکان
بەرنامە تەلەڤیزیۆنییەکان بە زمانی ئینگلیزی
بەرنامە ڕاستەقینەکانی ئێچ بی ئۆ
زنجیرە دراما زنجیرەییەکان
ئەو زنجیرە تەلەڤیزیۆنییانەی کە تەلەڤیزیۆنی واڕنەر بڕۆز بەرھەمیھێناوە
زنجیرەی تەلەڤیزیۆنیی دیستۆپی
خەیاڵی زانستیی سەخت
ئەو زنجیرە تەلەڤیزیۆنییانەی کە خەڵاتی پرایم تایم ئێمیان وەرگرتووە
زنجیرە تەلەڤیزیۆنییەکان سەبارەت بە ڕۆبۆتەکان